আসাদুজ্জামান নূর: ওখানে আব্বাস চরিত্রে অভিনয় করতাম। গডোর প্রতীক্ষায় স্ট্রাগন বলে একটা চরিত্র ছিল, মুখোশ বলে একটা নাটক ছিল ওটাও হক ভাইয়ের অনুবাদ করা, ওটাতে ডাক্তারের চরিত্রটা আমি করতাম। হক ভাইয়ের আরেকটি নাটক, খাট্টা তামাশা, সেখানে মতি বাবু বলে একটা চরিত্র ছিল, ওটা আমি করতাম। এইগুলো আমার প্রিয় চরিত্র। গ্যালিলিওতে আমি তিনটা ছোট ছোট চরিত্রে অভিনয় করতাম। সেটা করেও আমার খুব মজা লাগত।